五言奉和行經破薛舉戰地應詔
作者：上官儀
朝代：唐

paragraphs: 策星暎霄極，飛鴻浹地區。
鮪水騰周駕，涿鹿驚軒弧。
榮河開秘篆，柳谷薦靈符。
天遊御長策，侮食被來蘇。
秋原懷八陣，武校燭三駈。
投石堙舊壘，削樹委荒途。
□野驚[宵]（霄）燐，頹墉噪晚烏。
毒涇晦凉雨，塞井蔽荒蕪。
冲情朗金鏡，睿藻邃玄珠。
□恩奉御什，撫己濫齊竽。
（同前）。